На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 13а. Одлуке о отуђењу и давању у закуп грађевинског земљишта („Службени лист Општине Чајетина“, број 7/2010, 8/2012, 5/2014, 1/2017…2/2018 ), Скупштина општине Чајетина, са седници одржаној дана 13. јуна 2022. године, донела је

**ОДЛУКУ** **О ПРИЗНАВАЊУ ТРОШКОВА НА САНАЦИЈИ ДЕЛА УЛИЦЕ ПРОТЕ СИМИЋА НА ЗЛАТИБОРУ ИНВЕСТИТОРУ СТАН НЕКРЕТНИНЕ 011 доо ИЗ БЕОГРАДА**

**I**

 Признају се трошкови за санацију дела улице Проте Симића на Златибору у износу од 669.310,00 динара без, ПДВ-а , инвеститору СТАН НЕКРЕТНИНЕ 011 доо Београд , све у складу са предмером и предрачуном овереним од стране овлашћеног лица.

**II**

За наведени износ из тачке 1. ове одлуке биће умањен обрачун доприноса за изградњу будућег објекта овог инвеститора .

**III**

Одлуку доставити: Стан некретнине 011 доо ул. Проте Михаила Пејића бр. 33 , 11000 Београд- Земун , Општинској управи и архиви Скупштине општине.

**СКУПШТИНА ОПШТИНЕ ЧАЈЕТИНА**

**Број: 400-93/2022-01 од 13.јуна 2022 . године**

 **ПРЕДСЕДНИК**

 **Скупштине општине**

*Арсен Ђурић*